Tanjung Tuan

Tanjung Tuan atau Cape Rachado ('tanjung yang pecah' dalam bahasa Portugis) ialah sebuah eksklaf (wilayah asingan) milik kerajaan negeri Melaka dikelilingi oleh Negeri Sembilan .  Tanjung Tuan menghadap ke Selat Melaka. Ia terletak kira-kira 16 km dari Port Dickson, Negeri Sembilan. Tanjung Tuan berada di bawah pentadbiran Majlis Perbandaran Alor Gajah (MPAG).

Asal-usul 
Nama lain Tanjung Tuan ialah Cape Richardo. Tanjung Tuan dikaitkan dengan seorang nelayan yang juga keramat yang menjaga dan mengawasi puncak Tanjung Tuan.  

Kehebatan keramat ini bermula apabila berjaya melepasi pusaran ganas di tengah laut terutama sekali pada bulan mengambang. Semua nelayan yang cuba melintasi pusaran ganas tersebut akan tenggelam dan hilang begitu sahaja tetapi nelayanyang keramat ini berjaya melintasinya.

Geografi 
Dari segi geografi, Tanjung Tuan menempatkan :
 Hutan Lipur Tanjung Tuan
 Rumah Api Tanjung Tuan
 Laluan burung

Hutan Lipur Tanjung Tuan 

Hutan Lipur Tanjung Tuan ini termasuk dalam  Rezab Hidupan Liar Tanjung Tuan,  Melaka . Kadang kala ia dikenali sebagai Hutan Rekreasi Tanjung Tuan atau Perlindungan Hidupan Liar, Marine Park Negeri Melaka. 

Rimba Tanjung Tuan kaya dengan pelbagai alam fauna dan floranya. Ia merupakan tempat persinggahan 300,000 ekor burung setiap tahun. Dianggarkan terdapat 54 spesies  burung menghuni rimba ini.

Pada 5 Januari 1971, 60.70 hektar (140.06 ekar) daripada kawasan Hutan Kekal Tanjung Tuan telah diwartakan sebagai Kawasan Hidupan Liar dan Burung-Burung di bawah Ordinan Perlindungan Binatang liar dan Burng-Burung di bawah kuasa Jabatan Perhilitan. Kawasan ini telah bertindih dengan Kawasan Hutan Simpan Kekal di bawah kuasa Jabatan Hutan Negeri Melaka.

Pada 1.1.1971 Ordinan Perlindungan Binatang Liar dan Burung  No. 2/195 telah dimansuhkan dan digantikan dengan Akta Perlindungan Hidupan Liar 1972.

Luas kawasan hutan simpan ini ialah 60.75 hektar. Ia merupakan Hutan Dipterokap Bukit Pantai yang masih wujud di Malaysia. 

Antara pokok yang banyak di hutan simpan ini ialah 
 Pokok Mengkulang Siku Keluang  - h.simpicifolia 
 Pokok Meranti Tembaga - Shorea leprosula

Laluan Burung 

Dari segi ekologi, saintis mempercayai Tanjung Tuan merupakan jambatan bagi pengaliran baka flora dan fauna dari Tanah Besar benua Asia ke Kepulauan Indonesia.

Kawasan ini adalah dijadikan sebagai kawasan laluan yang sangat penting untuk perjalanan burng-burung berhijrah dari Benua Asia ke Kepulauan Indonesia.

Kawasan ini adalah dijadikan kawasan laluan yang sangat penting untuk perjalanan burung-burung berhijrah dari Benua Asia ke Selatan serta daripada Selatan balik ke Benua Asia.

Terdapat 54 spesies burung liar yang terdiri daripada burung tempatan dan burung berhijrah dan 3 spesies  primate.

Antara tempat persinggahan burung-burung ini di benua Asia ialah:
 Moroshechnaya Estuary
 Yatsu Tidal Flats
 Yoshino estuary
 Shuangtaizi estuary
 Yello River Delta
 Mai Po - Inner Deep Bay
 Olango Island
 Wasur National Park
 Parry Lagoons
 Thompsons Lake
 Moreton Bay
 Koorangang Nature Res
 Corner Inlet
 Hongming Dongtan
 Yalu Jiang
 Yangcheng
 Tokyo Port Wild Bird
 Wstern Port
 Port Philip Bay
 Dalihu
 Kashima Shingomori
 Sungei Buloh

Burung layang-layang  dari Sumatera datang dalam bulan Februari dan Mac. Sekitar 1800 hingga 2000 burung datang dalam sehari.

Antara burung yang singgah dalam laluan tersebut ialah
 Black baza ( Aviceda leuphotes ) atau Burung Lang Baza Hitam
 Grey-faced buzzard ( Bustastur indicus ) atau Burung Helang Kepala Kelabu
 Chinese Goshawk ( Acipiter soloensis ) atau Burung Lang Sewah Cina ) atay Chinese Sparrowhawk
 Crested Honey-Buzzard ( pernis ptilorhynchus ) atau Burung Helang Lebah
 Japanese Sparrowhawk ( Accipiter gularis ) atau Burung Lang Sewah Jepun

Bandar di Melaka